ଭୁବନେଶ୍ୱର,ଜୁଲାଇ ୩୦(ଲୋକାଲ ୱାୟାର): ନିଜର ସାହସ ଓ ଉପସ୍ଥିତ ବୁଦ୍ଧି ଯୋଗୁଁ ବଲାଙ୍ଗୀର ଜିଲ୍ଲାର ଜଣେ ୧୯ ବର୍ଷୀୟ ବାଳିକା କରୋନା ମହାମାରୀ ସମୟରେ ବି ତାମିଲନାଡୁର ବିଭିନ୍ନ ଇଟାଭାଟିରେ ଫସି ରହିଥିବା ୬୦୦୦ରୁ ଅଧିକ ଶ୍ରମିକଙ୍କୁ ମୁକ୍ତ କରିବାରେ ସାହାଯ୍ୟ କରି ପାରିଛି । ଏହି ସାହସୀ ବାଳିକା ଜଣକ ହେଲେ ମାନସୀ ବରିହା ।
କରୋନା ଯୋଗୁଁ ସାରା ଦେଶରେ ଲକ୍ ଡାଉନ୍ ପରିସ୍ଥିତି ଥିବା ବେଳେ ମାନସୀ ଇଟା ଭାଟି ମାଲିକଙ୍କ ପାଖରେ ଫସି ରହିଥିବା ଶ୍ରମିକଙ୍କୁ ସଚେତନ କରିଥିଲେ । ପରେ ସେ ନିଜ ଘରକୁ ଫେରିବାକୁ ଚାହୁଁଥିବା ଶ୍ରମିକଙ୍କୁ ଉଦ୍ଧାର କରିବାରେ ସଫଳ ହୋଇ ପାରିଥିଲେ ।
ମାନସିଙ୍କୁ ମିଶାଇ ବଲାଙ୍ଗୀର, ନୂଆପଡ଼ା ଓ କଳାହାଣ୍ଡି ଜିଲ୍ଲାର ପାଖାପାଖି ୩୫୫ ଜଣ ଶ୍ରମିକ ତିରୁଭଲ୍ଲପୁରର ପୁଡୁକୁପମ୍ ଜିଡିଏମ୍ ଇଟା ଭାଟିରେ କାମ କରୁଥିଲେ ।
ତେବେ ଇଟା ଭାଟି ମାଲିକ ଏକ ଦଲାଲ କୁ ହାତ କରି ଶ୍ରମିକଙ୍କ ପରିବାରକୁ ଅଗ୍ରୀମ ଅର୍ଥ ଦେଇ ଗାଁରୁ ସେମାନଙ୍କୁ ଦାଦନ ପାଇଁ ବାହାରକୁ ନେଇ ଯାଉଥିଲା ।
ଏଭଳି ସ୍ଥିତିରେ ମାନସୀ ଓ ପରିବାର ଲୋକ ତାଙ୍କ ମା'ଙ୍କ ଚିକିତ୍ସା ଖର୍ଚ୍ଚ ସୁଝିବାକୁ ୨୮ ହଜାର ଟଙ୍କା ଋଣ ଆଣିଥିଲେ ଓ କାମ ପାଇଁ ଇଟା ଭାଟି ଯାଇଥିଲେ ।
ଉକ୍ତ ଇଟା ଭାଟି ମାଲିକଙ୍କଠାରେ ଶ୍ରମିକମାନେ ୬ ମାସ ଧରି କାମ କରିଥିବା ବେଳେ ସପ୍ତାହକୁ ୨୫୦ ଟଙ୍କା ନେଉଥିଲେ ।
ତେବେ ହଠାତ୍ କରୋନା ଯୋଗୁଁ ଚାରିଆଡେ ଲକ୍ଡାଉନ୍ ପରିସ୍ଥିତି ଆରମ୍ଭ ହୋଇଯାଇଥିଲା ଓ ଶ୍ରମିକଙ୍କ ଘରକୁ ଫେରିବା ନେଇ ଅନିଶ୍ଚିତତା ଦେଖାଦେଲା ।
ଶ୍ରମିକମାନେ ଇଟାଭାଟିରେ ଭୋର ୪ରୁ ଦିନ ୧୦.୩୦ ଯାଏଁ ପୁଣି ଅପରାହ୍ନରେ ୩ଟାରୁ ରାତି ୧୦.୩୦ ଯାଏଁ କାମ କରୁଥିଲେ ।
ଆଉ ପାରିଶ୍ରମିକ ବାବଦକୁ ଇଟା ଭାଟି ମାଲିକ ଏମାନଙ୍କୁ ସପ୍ତାହରେ ୨୫୦ ଟଙ୍କାରୁ ୩୦୦ ଟଙ୍କା ଦେଉଥିଲେ । ଯେଉଁଥିରେ ସେମାନେ ଅତ୍ୟାବଶ୍ୟକ ସାମଗ୍ରୀ କିଣି ବଜାରରୁ ଆଣୁଥିଲେ ।
ଦୟନୀୟ ସ୍ଥିତିରେ ଶ୍ରମିକଙ୍କ ଜୀବନ ବିତୁଥିବା ବେଳେ ଭାଟି ମାଲିକ ସେମାନଙ୍କୁ ଗୋଟିଏ ସର୍ତ୍ତରେ ଘରକୁ ଛାଡ଼ିବାକୁ ରାଜି ହୋଇଥିଲା ।
ଯଦି ଶ୍ରମିକମାନେ ଗୋଟିଏ ସପ୍ତାହ ଭିତରେ ନିର୍ଦ୍ଧାରିତ ଇଟା ପ୍ରସ୍ତୁତ କରିଦେବେ ତେବେ ସେମାନଙ୍କୁ ଘରକୁ ଆସିବାକୁ ଅନୁମତି ମିଳିବ ।
ଶ୍ରମିକମାନେ ଏକଥା ଜାଣିବା ପରେ ଦିନ ରାତି ଏକ କରି ଇଟା ତିଆରି କାମରେ ଲାଗି ଯାଇଥିଲେ ବୋଲି କହନ୍ତି ମାନସୀ ।
ପୂର୍ବ ଦିନର ଅନୁଭୂତି ମନେ ପକାଇ ମାନସୀ କହନ୍ତି ଯେତବେଳେ ଆମେ ଇଟା ତିଆରି କରି ସାରିଲୁ ସେତେବେଳେ ଆମେ ମାଲିକ ପାଖକୁ ଆସି ଘରକୁ ଯିବାକୁ ଅନୁମତି ମାଗିଲୁ ।
ମାତ୍ର ମାଲିକ ମନା କରିଦେଲା । ଖାଲି ସେତିକି ନୁହେଁ ନିଜର ଲୋକଙ୍କୁ ଲଗାଇ ଆମକୁ ପୁଣିଥରେ ଭାଟିରେ କାମ କରିବାକୁ ବାଧ୍ୟ କଲା ।
ମେ' ୧୮ ତାରିଖରେ ଯେତେବେଳେ ଶ୍ରମିକମାନେ କାମ କରିବାକୁ ମନା କରିନେଲେ ସେତେବେଳେ ସେମାନେ ଆମକୁ ଦୟନୀୟ ଭାବେ ମାରିଲେ ।
ମହିଳା ଓ ଶିଶୁ ମାନେ ବି ଏହି ନିର୍ଯାତନାରୁ ବର୍ତ୍ତି ପାରିଲେ ନାହିଁ । କିଛି ଶ୍ରମିକ ଘରକୁ ଫେରିବା ପାଇଁ ନିଜ ଜିନିଷପତ୍ର ପ୍ୟାକ୍ କରୁଥିବା ବେଳେ ସେମାନଙ୍କୁ ଲାଠିମାଡ଼ ଖାଇବାକୁ ପଡିଥିଲା ।
ଆମମାନଙ୍କ ଭିତରେ କିଛି ଶ୍ରମିକ ଏତେ ଗୁରୁତର ଭାବେ ଆହତ ହୋଇଥିଲେ ଯେ ସେମାନଙ୍କୁ ଜରୁରୀକାଳୀନ ସେବା ପାଇଁ ଡାକ୍ତରଖାନା ଯିବାକୁ ପଡିଥିଲା ।
ମାନସୀ କହନ୍ତି, ହେଲେ ମୁଁ ଏଥିରୁ ଅଳ୍ପକେ ବର୍ତ୍ତିଯିବା ସହ ଏକ ସୁରକ୍ଷିତ ସ୍ଥାନକୁ ଖସି ପଳାଇଥିଲି, ଆଉ ମୋ ମୋବାଇଲ୍ରେ ଥିବା ସବୁ ନମ୍ବରକୁ ଫୋନ୍ କରି ଆମକୁ ଉଦ୍ଧାର ପାଇଁ ସାହାଯ୍ୟ ମିଗିଥିଲା ।
ଏହି ସମୟରେ ମୁଁ ଫଟୋ, ଭିଡିଓ ଓ ଅଡିଓ ମ୍ୟାସେଜ୍ ପଠାଇବା ଆରମ୍ଭ କରି ଦେଲି ।
ମୋର ଜଣେ ପରିଚିତ ଏଥିରେ ମୋତେ ସାହାଯ୍ୟ କଲେ ଓ ଏକ ସ୍ୱେଚ୍ଛାସେବୀ ସଙ୍ଗଠନର ସାହାଯ୍ୟରେ ତିରୁବଲ୍ଲପୁର ଜିଲ୍ଲା ପ୍ରଶାସନ ଓ ପୁଲିସ ସହାୟତାରେ ଆମକୁ ଉଦ୍ଧାର କଲେ ।
ଆମ ଭିତରେ ଥିବା ଆହତ ଶ୍ରମିକଙ୍କୁ ତୁରନ୍ତ ଉଦ୍ଧାର କରାଯାଇ ଡାକ୍ତରଖାନାକୁ ନିଆଯାଇଥିଲା । ପୁଲିସ ଇଟାଭାଟି ମାଲିକଙ୍କୁ ଗିରଫ କରିବାକୁ ଉଦ୍ୟମ କରିଥିବା ବେଳେ ସେ ସେଠାରୁ ଫେରାର ହୋଇଯାଇଥିବା ଜଣାଯାଇଛି ।
ପରବର୍ତ୍ତୀ ସମୟରେ ଜିଲ୍ଲା ପ୍ରଶାସନ ୩୦ ଟି ଇଟା ଭାଟିରେ ଚଢ଼ଉ କରିବା ସହ ଓଡ଼ିଆ ଶ୍ରମିକଙ୍କ ଦୟନୀୟ ସ୍ଥିତି ବାବଦରେ ଜାଣିବାକୁ ପାଇଥିଲା । ସେମାନଙ୍କୁ ସ୍ୱତନ୍ତ୍ର ଶ୍ରମିକ ଟ୍ରେନ୍ରେ ଘରକୁ ପଠାଇବାର ବନେ୍ଦାବସ୍ତ କରାଗଲା ।
ସରକାର ଏହି ପ୍ରବାସୀ ଶ୍ରମିକଙ୍କୁ ନିଜ ନିଜ ଘରକୁ ଫେରାଇବା ପାଇଁ ୧୫୦ ବସରେ ୬୭୫୦ ଶ୍ରମିକଙ୍କୁ ଆଣି ରେଳ ଷ୍ଟେସନରେ ଛାଡ଼ିବାର ବନେ୍ଦାବସ୍ତ କରିଥିଲେ ।
ସେମାନଙ୍କ ମଧ୍ୟ ମାନସୀ ଓ ତାଙ୍କ ସହ କାମ କରୁଥିବା ଅନ୍ୟ ୩୫୫ ଜଣ ଶ୍ରମିକ ବି ସାମିଲ ଥିଲେ ।
ମେ ୧୯ ଓ ୨୦ ତାରିଖରେ ଏମାନେ ଟ୍ରେନ୍ ଯୋଗେ ଓଡ଼ିଶା, ବିହାର, ଝାଡ଼ଖଣ୍ଡ, ଉତ୍ତରପ୍ରଦେଶ ଆଦି ସ୍ଥାନକୁ ପହଞ୍ଚି ପାରିଥିଲେ ।
ଯାତ୍ରା ବ୍ୟବସ୍ଥାକୁ ସୁରକ୍ଷିତ ଓ ସୁନିଶ୍ଚିତ କରିବା ପାଇଁ ଏମାନଙ୍କ ସହ ପୁଲିସ ଅଧିକାରୀ ସାମିଲ ହୋଇଥିଲେ ।
ନ୍ୟାସନାଲ୍ କାଉନସିଲ ଅଫ୍ ଆପ୍ଲାାଏଡ ଇକୋନୋମିକ୍ ରିସର୍ଚ୍ଚ ଦ୍ୱାରା କରାଯାଇଥିବା ସର୍ଭେରୁ ଜଣାଯାଇଛି ଯେ ଓଡ଼ିଶାର ୬୦% ଲୋକ ନିଜ ନିଜର ସ ୟ ବ୍ୟବହାର କରି ସମ୍ପତ୍ତି ବିକ୍ରୟ କରି ପରିବାର ଚଳାଉଥିବା ବେଳେ ୨୭% ପରିବାର ଲୋକଙ୍କ ପାଖରେ କୌଣସି ଆୟର ବ୍ୟବସ୍ଥା ନାହିଁ ।
ଏ ବାବଦରେ ଆନ୍ତର୍ଜାତିକ ଜଷ୍ଟିସ୍ ମିଶନ୍ ନିଦେ୍ର୍ଦଶକ (ଓଡ଼ିଶା ପ୍ରୋଜେକ୍ଟ) ନିନୁ ଥୋମାସ୍ କହିଛନ୍ତି କରୋନା ଯୋଗୁଁ ପିଲାମାନେ ମଧ୍ୟ ପ୍ରଭାବିତ ହେବେ ।
ଏହି ସମସ୍ୟାର ମୁକାବିଲା କରିବା ସହ ଲୋକମାନଙ୍କୁ ସେମାନଙ୍କ ଅଧିକାର ଓ ସୁବିଧା ବାବଦରେ ଜଣାଇବା ପାଇଁ ଉଭୟ ସରକାର ଓ ସ୍ୱେଚ୍ଛାସେବୀ ସଙ୍ଗଠନମାନେ ଆଗେଇ ଆସିବା ଜରୁରି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
